**สุขภาวะองค์กร ๘ ประการ**

**สุขภาวะองค์กร คือ** สุขภาพมิติใหม่ ซึ่งมีองค์ประกอบมากกว่า 2 อย่างคือ ไม่ใช่เพียงเรื่องของกาย  
และใจเท่านั้น แต่จะต้องมีเรื่องสังคมหรือสิ่งแวดล้อมเข้ามาเกี่ยวข้อง ที่เห็นชัดเจนในหลายปีที่ผ่านมาที่เกิดน้ำท่วม ภัยพิบัติต่างๆ จะเห็นว่าเรื่องของการสร้างบุคลากรให้มีความเก่ง และมีประสิทธิภาพ แข็งแรง ไม่ใช่มีเพียงมิติการส่งเสริมให้พนักงานมีอาหารที่ดี มีการออกกำลังกายที่ดี แต่หมายถึงส่งเสริมความสัมพันธ์ระหว่างองค์กรและความสัมพันธ์ระหว่างเพื่อนร่วมงาน

แนวทางในการสร้างสุขภาวะองค์กรอย่างสมดุล มี 8 ประการ อธิบายความสุข ทั้ง 8 ให้เข้าใจง่ายๆ ดังนี้

ความสุขกับการมีสุขภาพดี เรียกว่า **happy body**

ความสุขกับการอยู่กับคนอื่น เรียกว่า **happy heart**

ความสุขกับการดูแลความเครียด ความทุกข์ การจัดการชีวิตตัวเองได้ เรียกว่า **happy relax**

ความสุขกับการแสวงหาความรู้ด้วยตนเอง เรียกว่า **happy brain**

ความสุขกับการมีธรรมะมากขึ้น เรียกว่า **happy soul**

ความสุขกับการจัดการรายรับรายจ่ายของตนเองได้ เรียกว่า **happy money**

ความสุขกับการได้อยู่กับครอบครัว รับผิดชอบต่อครอบครัว เรียกว่า **happy family**

ความสุขในการอยู่ร่วมกับคนองค์กร ในที่ทำงาน ในสังคม เรียกว่า **happy society**

ปัจจัยที่สำคัญสำหรับกระบวนการสร้างความสัมพันธ์ที่ดีในองค์กร คือ การปรับหลักคิด ถ้าผู้บริหารองค์กร  
ปรับหลักคิดได้ โดยใช้หลักคิดการอยู่ร่วมกันแบบพี่น้อง แบบครอบครัว การให้เกียรติซึ่งกันและกัน และการมีความภักดีให้แก่กัน วิธีการก็จะเปลี่ยน จากนั้นการสร้างความสัมพันธ์ก็จะเปลี่ยน ดังเช่นหลายองค์กร มองว่าทุกคนเหมือนเพื่อนร่วมงาน เหมือนพี่น้อง การพูดการจา การดูแลระหว่างกันก็จะแตกต่างกับหลักคิดที่มองว่าพนักงาน คือ คนทำงานเพียงอย่างเดียว

แหล่งข้อมูล : สำนักงานกองทุนสนับสนุนการสร้างเสริมสุขภาพ (สสส.)